Lolland-Falsters Stifts-Tidende, 1839-06-14
Fædrelandet. J en Artikel i "Dagen" om de 3 lærde Skolers Nedlæggelse i Nakskov, Nyborg og Helsingøer, hedder det blandt andet og Førstnævnte: Byen er beliggende i en Udkant af de tvende mindre Øer Lolland og Falster, hvorfra Skolen alene vil kunne vente Tilgang; men da der nærmere ved Midten af begge Øerne ligger en anden Skole, i Nykiøbing, vil det for Fleertallet af Jndvaanerne være beqvemmere at søge denne end Nakskov Skole, og Sidstnævntes Tilgang af Disciple vil altsaa være indskrænket til Byen alene og omtrent Halvdelen at Lolland; ogsaa har denne Skole stedse været særdeles lidet freqventeret, meget ofte af mindre end 20 Disciple; dog har ogsaa Skolen i Nykjøbing som oftest havt en ringe Freqvents, fordi de tvende Øer, hvori disse Skoler ligge, ere af saa liden Udstrækning, at een Skole for dem vilde være mere end tilstrækkelig, i Særdeleshed saalænge der paa den tilgrændsende Kant af Sjælland, i Vordingborg ligger en anden Skole, der altid maa formodes at ville trække nogle Disciple til sig. Det var derfor her næsten mere end ved nogen af de andre Skoler iøinefaldende, at den ene af dem burde nedlægges, men det kunde neppe være tvivlsomt, at dette i saa Fald burde være den i Nakskov, deels paa Grund af dens mindre heldige Beliggenhed, der meget let kunde foranledige, at de Diciple, der hidtil have søgt Nykjøbing Skole, dersom denne blev nedlagt, ikke vilde tye til Nakskov men til Vordingborg, deels fordi Nykiøbing Skole har et langt bedre Locale - en i Aaret 1808 (heel kostbar) indkjøbt, paa den Tid næsten ny, Gaard, der er særdeles rummelig og vel indrettet – og større Eiendomme, navnligen ogsaa en større Stipendiefond, end Skolen i Nakskov. Af fornævnte 3de Skoler, havde Helsingøers Skole den 1ste October 1838 ikkun 9 Disciple, sildigere ikkun 4, og baade øverste og nederste Classe var indgaaet, Nyborg Skole havde til samme Tid 14 og Nakskov det største Antal 21. - Hvad Helsingøers Skole angaaer, yttrede Skolens nærværende Rector, Professor Meisling, at det var vanskeligere her end i andre Skoler at vedligeholde den fornødne Flid og den videnskabelige Tone, som er af saa megen Vigtighed for en Skole; ja at endog de fra Skolen dimitterede Studerende selv længe efterat de havde forladt Skolen, ikke have kunne holde sig fri for de skadelige Jndflydelser, som Handelslivet og dets Udsigter til tidligere Anbringelse udøve paa Skolens Disciple. Af 33 Disciple, som i Professor Meislings 12-aarige Embedstid vare dimitterede fra Skolen, havde vel de 23 ved Examen artium opnaaet Characteren Laudabilis, men i de samme 12 Aar havde alene 8 af de fra denne Skole Dimitterede underkastet sig Attestats, og af disse kun de tre med bedste Characteer."Med Smerte erfare vi, skrives der fra Hamborg, at det Hamborger-Altonaer-Lybekker Jernbane Compagni paa en Generalforsamling har besluttet at opløse sig, efterat have indseet Umuligheden af at erholde den kongelige danske Regjerings Tilladelse til Anlæggelsen af denne for Verdenshandelen saa vigtige Forbindelseslinie mellem Nordsøen og Østersøen. Den danske Regjering har nemlig fundet det mere stemmende med sine Undersaatter Jnteresse at træffe Foranstaltninger til Anlæggelsen af en Jernbane fra Hamborg til Neustadt, en lille holsteensk Havneplads ved Østersøen, nogle Mile længere borte end Lybek; men vi frygte, at de fornødne Capitaler til Anlæggelsen af denne holsteenske Bane, trods al Patriotisme, ikke i tilstrækkelig Mængde ville kunne opdrives, og at foretagendet ikke vil have synderlige Udsigter til at krones med Held, om end kun af den Grund, at man hellere anlægger Jernbaner mellem betydelige end mellem ubetydelige Stæder, og hellere paa den for teste end paa den længste Vei. Tilsidst vil Sagen blive staaende ved Opmaalingerne, og da man sikkert ogsaa ved disse vil vogte sig for Overilelse, vil den saa længselsfuldt ønskede Jernbaneforbindelse med Østersøen i ethvert Tilfælde blive udsat i mange Aar. Det er i Sandhed smerteligt at see, hvorledes vi, medens Jernbanesystemet overalt skrider frem, medens den ene Jernbane efter den anden anlægges i America, England, Belgien, endog Tydskland, ofte nok maaskee til Skade for Actionairerne, men stedse til Fordeel for Handelen, den gamle Slendrian tro, overalt lade Andre komme os i Forkjøbet. Man har ofte nok med Rette bebreidet Kjøbmændene selv, ofte nok Hansestæderne denne Stillestaaen; men denne Gang i det mindste har hverken Hamborg eller Handelstanden Skylden.